‘એટલે એમ કે હું અને સંદીપ એકબીજાને પસંદ કરીએ છીએ…’ પુષ્પાબહેને વિચાર્યું કે દર્શિનીને ગમે છે તો પછી એમણે એની પસંદગીમાં વચ્ચે શા માટે આવવું જોઈએ ? છેવટે એ બંનેએ એકબીજાની સાથે રહેવાનું છે. એમને એમના પતિ રાજુભાઈનું સ્મરણ થઈ આવ્યું. એ હયાત હોત તો એમણે પણ એવું જ કહ્યું હોત કે દર્શિનીને સંદીપ ગમે છે તો ભલે એ બંને લગ્ન કરે. દર્શિની એમનું એકમાત્ર સંતાન હતી. એ હંમેશા એને ખુશ રાખવા પ્રયત્ન કરતાં. એની ખુશીમાં એ પોતાની ખુશી જોતાં.